 Akizungumza na gazeti hili jana, mratibu wa bonanza hilo Deo Lucas alisema kuwa bonanza hilo ni maalum kwa ajili ya kujiandaa na ligi ya mchezo huo kwa vyuo vya elimu ya juu.“Maandalizi ya bonanza yamekamilika na litaanza saa 2:00 asubuhi katika ufukwe wa Escape One na hakuna kiingilio hivyo nawakaribisha watu wote”, alisema Lucas.Lucas alisema timu za Chuo cha United Africa kilichopo Kigamboni (UAUT), Taasisi ya Uhasibu Tanzania (TIA), Chuo Kikuu cha Ardhi (AU),Taasisi ya Ustawi wa Jamii (ISW) na Taasisi ya Teknolojia Dar es Salaam (DIT) Vyuo vingine ni Chuo cha Elimu ya Biashara (CBE), Chuo cha Uandishi wa Habari Dar es Salaam (DSJ) na Chuo cha Usimamizi wa Fedha (IFM).Pia Lucas alisema mashindano ya vyuo vya elimu ya juu mkoa wa Dar es Salaam yanatarajiwa kuanza Februari 15 kwenye ufukwe huo wa Escape One.Bonanza hili limeratibiwa na Kamati ya Soka la Ufukweni ikishirikiana na Chama cha Soka Mkoa wa Dar es Salaam na Shirikisho la Soka Tanzania (TFF).